**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՆՈՒՄՆԵՐԻ ԲՈՂՈՔԱՐԿՄԱՆ ԽՈՐՀՈՒՐԴ**

**ՀԱՅՏԱՐԱՐՈՒԹՅՈՒՆ**

**ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

 **Բողոքի ծածկագիրը և ամսաթիվը՝** «ԳԲԽ-ԱՄ-2017/30», 04.09.2017թ.

**Բողոք ներկայացնող անձ՝** «Մեյդ Թու Մեյք» ՍՊԸ

**Պատվիրատու՝** ՀՀ արտակարգ իրավիճակների նախարարություն

**Գնման ընթացակարգի ծածկագիրը և առարկան՝** «ԳՀԱՊՁԲ-ԱԻՆ-17/2» ծածկագրով գնանշման հարցման ընթացակարգ, «Համազգեստ»-ի ձեռքբերում:

**Բողոքի պահանջը`**

 Կիրառել ժամանակավոր միջոց և կասեցնել ՀՀ արտակարգ իրավիճակների նախարարության կարիքների համար «Համազգեստ»-ի ձեռքբերման նպատակով 13.07.2017թ. կազմակերպված «ԳՀԱՊՁԲ-ԱԻՆ-17/2» ծածկագրով գնանշման հարցման ընթացակարգի գնահատող հանձնաժողովի 30.08.2017թ. նիստի թիվ 4 արձանագրության 2.2, 6.1, և 6.1.3 կետերով կայացրած որոշումները և ստուգել «ԱԲԻ» ՍՊԸ-ի հայտի, մասնավորապես՝ գնային առաջարկի և հայտի ապահովման արտատպման դեպքում էլեկտրոնային ստորագրության տեսանելիությունը, քանի որ դրանից բխող հետագա բոլոր գործողությունները կատարելու դեպքում բողոքը կդառնա առարկայազուրկ և դրանով «Մեյդ Թու Մեյք» ՍՊԸ-ին կհասցվի վնասներ, մասնավորապես՝ «Մեյդ Թու Մեյք» ՍՊԸ-ն կզրկվի նշված ընթացակարգի 3-րդ չափաբաժնով առաջին տեղ զբաղեցնելու իրավունքից:

Տեղեկացնում ենք, որ «Գնումների մասին» ՀՀ օրենքի՝

50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Սույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից,

51-րդ հոդվածի 1-ին մասի համաձայն` գնումների բողոքարկման խորհուրդ ներկայացված բողոքն ինքնաբերաբար կասեցնում է գնման գործընթացը` սույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ:

**ԽՈՐՀՐԴԻ ԱՆԴԱՄ՝ ՄՀԵՐ ԱՆԱՆՅԱՆ**

 **ՔԱՐՏՈՒՂԱՐ՝ ՏԱԹԵՎ ԳԵՎՈՐԳՅԱՆ**